Diari Oficial de la Generalitat Valenciana


Sumari del DOGV 8033, del 05-05-2017 (2017/3708)

RESOLUCIÓ de 12 d'abril de 2017, del director general de CulturArts Generalitat, per la qual es dóna publicitat al nomenament i contractació de la persona titular de la Direcció Adjunta d'Audiovisuals i Cinematografia de CulturArts Generalitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8033

Data del DOGV
:   05-05-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/3708


Data del document
:   12-04-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat

RESOLUCIÓ de 12 d'abril de 2017, del director general de CulturArts Generalitat, per la qual es dóna publicitat al nomenament i contractació de la persona titular de la Direcció Adjunta d'Audiovisuals i Cinematografia de CulturArts Generalitat. [2017/3708]  
Vist que en la reunió del Consell de Direcció de CulturArts Generalitat celebrada el passat 7 d'abril de 2017, el director general, Abelardo Guarinos Viñoles, va proposar el nomenament de José Luis Moreno Maicas com a director adjunt d'Audiovisuals i Cinematografia de CulturArts Generalitat per haver sigut la persona que havia obtingut la major valoració en el procés selectiu convocat per al nomenament de director o directora adjunt d'Audiovisuals i Cinematografia de CulturArts Generalitat.  
Vist que el Consell de Direcció va autoritzar la proposta presentada i es va adoptar l'acord de procedir a la contractació de José Luis Moreno Maicas, com director adjunt d'Audiovisuals i Cinematografia de CulturArts Generalitat, amb efectes a partir del 10 d'abril de 2017.  
Vist que el contracte s'ha formalitzat adequant-se plenament al que disposen l'article 19 del Decret llei 1/2011, de 30 de setembre, del Consell, de mesures urgents de règim econòmic financer del sector públic empresarial i fundacional, i el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
  
Considerant que en l'article 10.7 del Decret 124/2016, de 30 de setembre, del Consell, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, es disposa que l'entitat comptarà amb tres direccions adjuntes i les persones titulars d'aquestes seran contractades, amb l'autorització del Consell de Direcció, a proposta de la Direcció General.  
  
Considerant la resolució de la Direcció General del Sector Públic, Model Econòmic i Patrimoni, i d'acord amb el Decret 95/2016, de 29 de juliol, del Consell, s'inclou en el grup I a CulturArts Generalitat com a ens de dret públic que pertany al sector cultural, i per tant s'autoritza CulturArts Generalitat a disposar de tres llocs de caràcter directiu.  
  
Considerant el que disposa l'article 3 del Decret 95/2016, de 29 de juliol, del Consell i d'acord amb la instrucció quarta de la Resolució de 14 d'abril, del conseller d'Hisenda i Model Econòmic, pel qual s'aproven les instruccions sobre mesures de control i publicitat activa en el sector públic instrumental de la Generalitat, resolc:  
  
  
Donar publicitat al nomenament i contractació de José Luis Moreno Maicas, com director adjunt d'Audiovisuals i Cinematografia amb efectes a partir del 10 d'abril de 2017.  
  
València, 12 d'abril de 2017.- El director general de CulturArts Generalitat: Abelardo Guarinos Viñoles.